NAMANGAN VA FARGʻONA VILOYATLARIDA AVTOMOBIL KOMPONENTLARI IShLAB ChIQARIShNI MAHALLIYLAShTIRISh LOYIHALARINI AMALGA OShIRISh TOʻGʻRISIDA
(resolution, 2021-02-22)

Namangan va Fargʻona viloyatlarining sanoat salohiyatini yanada oshirish, avtomobil mahsulotlari ishlab chiqarishni mahalliylashtirish, zamonaviy texnologiyalarni oʻzlashtirish, aholi bandligini oshirishni taʼminlash maqsadida Vazirlar Mahkamasi qaror qiladi: 1. Quyidagilar: “Fara va fonarlar ishlab chiqarish boʻyicha yangi qoʻshma korxona tashkil etish” loyihasini amalga oshirish maqsadida “Oʻzavtosanoat” AK tomonidan “Chasis Ko. Ltd” kompaniyasi (Koreya Respublikasi) bilan birgalikda Namangan viloyatida ustav kapitali ekvivalentda 5950 ming AQSh dollari boʻlgan masʼuliyati cheklangan jamiyat shaklida xorijiy investitsiyalar ishtirokidagi “OʻzChasis” korxonasi tashkil etilganligi; “Chasis Ko. Ltd” kompaniyasining “OʻzChasis” MChJdagi ulushi 30 foizni, “Oʻzavtosanoat” AK ulushi esa 70 foizni tashkil qilishi; “OʻzChasis” MChJ bilan “Ey-Em-Es Ko. Ltd” (“Chasis Ko. Ltd” kompaniyasining shoʻba korxonasi) kompaniyasi oʻrtasida loyiha boʻyicha texnologik asbob-uskunalar va jihozlar yetkazib berish yuzasidan, 15 187 ming AQSh dollari summasi yuzasidan moliyalashtirilishi “Asaka” DATB kredit liniyasi hisobiga amalga oshiriladigan kontrakt tuzilganligi; “OʻzChasis” MChJ tomonidan oʻtkazilgan tanlov savdolari yakunlariga koʻra “10-Uychi xoʻjaliklararo mexanizatsiyalashgan koʻchma kolonna” MChJ bosh pudrat tashkiloti etib belgilanganligi maʼlumot uchun qabul qilinsin. 2. “Fara va fonarlar ishlab chiqarish boʻyicha yangi qoʻshma korxona tashkil etish” loyihasining texnik-iqtisodiy asoslashi 1-ilovaga* muvofiq asosiy texnik-iqtisodiy parametrlari bilan birga tasdiqlansin. 3. “Oʻzavtosanoat” AK “Fara va fonarlar ishlab chiqarish boʻyicha yangi qoʻshma korxona tashkil etish” loyihasining Namangan viloyatida, ishlab chiqarishni 2009-yilning IV choragida boshlagan holda, oʻz vaqtida amalga oshirilishini taʼminlasin. 4. “Oʻzavtosanoat” AK va “Oʻzagromashservis” uyushmasining “Jeneral Motors Oʻzbekiston” YoAJda ishlab chiqarilgan avtomobillar uchun pressli shtampovka qilish metodi bilan komponentlar, ichki pardozlashning plastmassa qismlari va kapsullangan oyna ishlab chiqarishni 2-ilovaga* muvofiq yigʻma koʻrsatkichlar bilan Fargʻona viloyatining Oltiariq, Oʻzbekiston va Fargʻona tumanlari mashina-traktor parklari negizida tashkil etish boʻyicha uchta loyihani amalga oshirish toʻgʻrisidagi taklifiga rozilik berilsin. 5. Belgilab qoʻyilsinki: ushbu qarorga 2-ilovada koʻrsatilgan loyihalar dastlabki texnik-iqtisodiy asoslashlarni ishlab chiqmasdan, kelishmasdan va tasdiqlamasdan texnik-iqtisodiy asoslashlarni ishlab chiqish bosqichida amalga oshiriladi; loyihalarning cheklangan yakuniy qiymati, moliyalashtirish manbalari va mexanizmlari texnik-iqtisodiy asoslashlar tasdiqlangandan keyin aniqlanadi. “Oʻzavtosanoat” AK manfaatdor vazirliklar, idoralar va tijorat banklari bilan birgalikda, xorijiy sheriklarning loyihalash institutlari va muhandislik markazlarini jalb etgan holda, ushbu qarorga 2-ilovada koʻrsatilgan loyihalar boʻyicha taʼsis va loyihaoldi hujjatlarining oʻz vaqtida ishlab chiqilishini, kelishilishini va belgilangan tartibda tasdiqlanishini taʼminlasin. 9. Oʻzbekiston Respublikasi “Davarxitektqurilish” qoʻmitasi loyiha-smeta hujjatlarining belgilangan tartibda davlat ekspertizasidan oʻtkazilishini taʼminlasin va loyihalar boʻyicha ishlarning bajarilish sifati yuzasidan arxitektura-qurilish nazoratini oʻrnatsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U.Rozuqulov zimmasiga yuklansin.